REPUBLIKA HRVATSKA

ŽUPANIJA VUKOVARSKO-SRIJEMSKA

OSNOVNA ŠKOLA

„VLADIMIR NAZOR“

KOMLETINCI

Šifra u MZO 16-433-002

KLASA:400-05/22-01/04

URBROJ:2188-26-22-01/1

Komletinci, 24. siječnja 2022.

BILJEŠKE UZ FINANCIJSKE IZVJEŠTAJE ZA RAZDOBLJE

1.SIJEČNJA DO 31. PROSINCA 2021. GODINE

Naziv obveznika: Osnovna škola „Vladimir Nazor“

Pošta i mjesto: 32253, Komletinci, Grad Otok

Adresa sjedišta: Braće Radić 17

RKP broj: 10119

Matični broj: 03301079

OIB 32760023025

Oznaka razine: 31

Šifra djelatnosti: 8520 odgoj i obrazovanje

Razdjel: 000

Šifra županije/grada: 16/535

IBAN HR6823400091100173005

Oznaka razdoblja:2021-12

Telefon za kontakt: 032 391-539 Mob: 098/954-0486

Osnovna škola „Vladimir Nazor“ Komletinci radi u skladu sa Zakonom o odgoju i obrazovanju u osnovnoj i srednjoj školi (NN broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17., 68/18., 98/19. i 145/20.) te Statutom škole.

Osnovna je djelatnost Škole odgoj i obrazovanje djece i mladih. Osnovno obrazovanje obuhvaća opće obrazovanje i druge oblike obrazovanja djece. Djelatnost se obavlja kao javna služba.

Godišnji financijski izvještaji Osnovne škole „Vladimir Nazor“ Komletinci sastavljeni su nakon što su proknjižene sve poslovne promijene, događaji i transakcije za razdoblje siječanj-prosinac 2021., nakon što su knjiženja obavljena pravilno i ažurno temeljem vjerodostojne knjigovodstvene dokumentacije prema propisanom računskom planu i u skladu s financijskim planom.

Izvještaji su sastavljeni i predaju se prema odredbama Pravilnika o financijskom izvještavanju u proračunskom računovodstvu (NN broj 03/15., 93/15., 135/15., 2/17., 28/17., 112/18., i 126/19., 145/20. i 32/21.) u zakonom određenim rokovima što za proračunske korisnike jedinica lokalne i područne samouprave znači predaju do 31. siječnja 2022. godine. Za sastavljanje i predaju financijskih izvještaja korišteni su elektronski obrasci koji su preuzeti s internetskih stranica Ministarstva financija verzija 7.0.3.

Osoba odgovorna za sastavljanje financijskih izvještaja jest računovotkinja Alma Golubičić a odgovorna osoba za predaju financijskih izvještaja jest ravnateljica Katica Novoselac.

1. BILJEŠKE UZ OBRAZAC: BIL

Bilješka broj1 uz AOP 012 – znatno povećanje jer su izvršeni značajni radovi na zgradi: sanacija krova 40.531 kn, uređenje prilaza Školi 118.942 kn i 72.494 kn uređenje košarkaškog igrališta

Bilješka broj 2 uz AOP 021 – značajno povećanje vrijednosti opreme na temelju Odluke Ministarstva znanosti i obrazovanja o isknjiženju i prijenosu imovine koja se vodila u poslovnim knjigama Ministarstva za Škole koje su sudjelovale u eksperimentalnom projektu CKR kroz FAZU I. u iznosu od 46.370 kn i FAZU II. u iznosu od 40.704 kn

Bilješka broj 3 uz AOP 023 – proknjižen ispravak vrijednosti opreme iz naveden Odluke

 Bilješka broj 4 uz AOP 031- Nabavljeni udžbenici vlasništvo su Škole, a budući da se prema Pravilniku o proračunskom računovodstvu proizvedena dugotrajna nefinancijska imovina pojedinačne vrijednosti manje od 3.500,00 kn može otpisati jednokratno prema Odluci ravnateljice napravljen je ispravak vrijednosti u iznosu od 32.140 kn

Bilješka broj 6 uz AOP 058 - na temelju Odluke Ministarstva znanosti i obrazovanja o isknjiženju i prijenosu imovine koja se vodila u evidenciji Ministarstva kao 32211 Uredski materijal Škola je iznos od 300 kn evidentirala na kao zalihu kratkotrajne imovine na podskupini 06.

Bilješka broj 7 uz AOP 073 – značajna potraživanja za bolovanja preko 42 dana jer iz Uputa  Ministarstva financija RH  koja se odnosi na zatvaranje potraživanja od HZZO-a i smanjenje obveze prema Državnoj riznici nismo obuhvaćeni refundacijom za naknadu plaća za bolovanje iznad 42 dana te ostala bolovanja na teret HZZO-a.

Bilješka broj 8 uz AOP 182 – unutar iznosa od 9.079 kn je 388,58 kn iznos koji je vraćen u proračun Županije vukovarsko-srijemske

Bilješka broj 9 uz AOP 253 – Izvanbilančni zapisi (aktiva/pasiva) su najznačajnije promijene. Temeljem Odluke o isknjiženju i prijenosu imovine koja se vodila u poslovnim knjigama Ministarstva znanosti i obrazovanja naša Škola kao sudionica projekta podrška provedbi CKR –a zaprimila je u FAZI I. opremu u vrijednosti 96.529,81 kn a u FAZI II. opremu u vrijednosti 60.356,95 kn. Temeljem Odluke škola je isknjižila opremu iz izvanbilančne evidencije.

Od strane Carneta u sklopu projekta e-Škola vanbilančno se vodi 10 tableta za učitelje vrijednosti 30.269 kn. Prema uputama Škola je dužna evidentirati predmetnu imovinu u vanbilančnim evidencijama zaduženjem računa 99111 i odobrenjem računa 99611 Tuđa imovina dobivena na korištenje sve dok isporučitelj ne proslijedi Školi Odluku o isknjiženju i prijenosu imovine prema popisu dobivene opreme i knjigovodstvene vrijednosti.

***NAPOMENA:*** Sukladno članku 14. Pravilnika o financijskom izvještavanju, koju dostavljam kao informaciju bitnu za trošak u 2022. godini. U 2021. godini Škola je okončala dva postupka sudskih sporova nakon pravomoćnosti presuda u korist tuženika i iznosi su isplaćeni. Za sada nemamo sudskih sporova ali predviđa se dva spora. Za učiteljicu glazbene kulture i učitelja tjelesne i zdravstvene kulture. Ukupni trošak za učiteljicu glazbene kulture koja je zaposlena na 2,2 sata dnevno u našoj Školi, bez kamata i sudskih troškova bio bi oko 2.953,01 kn a za učitelja tjelesne i zdravstvene kulture zaposlenog na 4 sata dnevno u našoj Školi troškovi bez kamata i sudskih pristojbi bi iznosili oko 3.585,86 kn. Pripremno ročište za učitelja tjelesne i zdravstvene kulture bit će 21. veljače 2022. godine a za učiteljicu za sada još nema zakazanog ročišta.

1. BILJEŠKE UZ OBRAZAC: PR-RAS

Bilješka broj 1 uz AOP 001 – Značajnog odstupanja od prošle godine nema.

Bilješka broj 2 uz AOP – 130 Ukupan prihod kojeg je škola evidentirala na kontu 6711 je iznos 334.130 kn. Na izvodu iz poslovnih knjiga Županije vukovarsko-srijemske škola je potvrdila usklađenost izvoda na dan 31.12.2021. u iznosu od 407.012,92 kn. Obrazloženje: Temeljem obavijesti izvršeno je knjigovodstveno evidentiranje povećanja vrijednosti imovine u okviru razreda 0 i podskupine 91511 uz odobrenje izvora vlasništva u iznosu od 69.494,09kn za uređenje košarkaškog igrališta i 3.000,00 kn za stručni nadzor. Ukupan iznos 72.494,09 kn. Osim te stavke Škola je imala obvezu vratiti neutrošena sredstva u iznosu od 388,58 kn s pozicije 05140.

Bilješka broj 3 uz AOP 357 – došlo je do značajnog ulaganja u objekt zbog sanacije krova u iznosu od 40.531 kn i gradnjom i uređenjem prilaza Školi u iznosu od 119.942 kn.

Ukupno je u izvještajnom razdoblju ostvareno 3.363.028 kn prihoda poslovanja i 3.175.573 kn rashoda poslovanja te je utvrđen rezultat za izvještajno razdoblje po tekućoj aktivnosti od 187.455 kn. Preneseni višak prihoda poslovanja iznosi 86.018 kn te višak prihoda poslovanja raspoloživ za sljedeće razdoblje iznosi 273.473 kn. U izvještajnom razdoblju ostvareno je 231.396 kn rashoda za nabavu nefinancijske imovine te 0 kn prihoda za iste. Pokrićem manjka prihoda od nabave nefinancijske imovine ukupan višak prihoda raspoloživ u sljedećem razdoblju iznosi 42.077 kn.

Bilješka broj 4 uz AOP 640 – unaprijed plaćeni rashodi budućih razdoblja: nagrađivanje eksperimentalni program geografija 2.350 kn; obveze za plaće i druga materijalna primanja 225.000 kn što je iznos 227.350 kn.

1. BILJEŠKE UZ OBRAZAC: RAS –FUNKCIJSKI

Bilješka broj 1 uz AOP 110 – Osnovno obrazovanje – AOP 407 PR-RAS – 3.406.969,00 kn

Bilješka broj 2 uz AOP 122 – Troškovi prehrane djece u obrazovanju – Dodatne usluge u obrazovanju iznose 25.501,00 kn. Troškovi prehrane u prošloj godini smanjeni su iz već više puta navedenih razloga – pandemije izazvane koronavirusom zbog nemogućnosti organiziranja prehrane, čestih izostanaka učenika te online nastave.

1. BILJEŠKE UZ OBRAZAC: OBVEZE

Bilješka broj 1 uz AOP 001 – Stanje obveza na početku izvještajnog razdoblja za prethodnu godinu iznosilo je 210.697 kn i tijekom godine je podmireno.

Bilješka broj 2 uz AOP 038 – Stanje dospjelih obveza na kraju izvještajnog razdoblja je 238.511 kn od toga za zaposlene 224.096 kn, 9.079 ostale tekuće obveze i 5.336 kn bolovanje preko 42 dana

1. BILJEŠKE UZ OBRAZAC: P –VRIO

Bilješka broj 1 uz AOP – 005 – Povećanje vrijednosti imovine proizvedena dugotrajna imovina za 72.494 kn temeljem obavijesti Službe za proračun i financije Vukovarsko-srijemske županije izvršeno je povećanje vrijednosti imovine na skupini 91511

Bilješka broj 2 uz AOP – 021 – iznos povećanja na temelju Odluke Ministarstva znanosti i obrazovanja o isknjiženju i prijenosu imovine koja se vodila u poslovnim knjigama Ministarstva za Škole koje su sudjelovale u eksperimentalnom projektu CKR kroz FAZU I. u iznosu od 46.370 kn i FAZU II. u iznosu od 40.704 kn

Bilješka broj 3 uz AOP – 025 - na temelju Odluke Ministarstva znanosti i obrazovanja o isknjiženju i prijenosu imovine koja se vodila u evidenciji Ministarstva kao 32211 Uredski materijal Škola je evidentirala 300 kn kao proizvedenu kratkotrajnu imovinu.

 Računovotkinja: Ravnateljica:

Alma Golubičić Katica Novoselac, prof.